CELEX: 31985D0368
Language: bg
Date: 1985-07-16 00:00:00
Title: Решение на Съвета от 16 юли 1985 година относно съответствието между професионалните квалификации на страните-членки на Европейските общности

Важна правна забележка

|

31985D0368

Официален вестник n° L 199 , 31/07/1985 стр. 0056 - 0059 специално финландско издание: глава 16 том 1 стр. 0078  специално испанско издание: глава 06 том 3 стр. 0005  специално шведско издание: глава 16 том 1 стр. 0078  специално португалско издание глава 06 том 3 стр. 0005  специално чешко издание глава 06 том 01 стр. 114  - 117 специално испанско издание глава 06 том 01 стр. 114  - 117 специално унгарско издание глава 06 том 01 стр. 114  - 117 специално литвийско издание глава 06 том 01 стр. 114  - 117 LV.ES глава 06 том 01 стр. 114  - 117 MT.ES глава 06 том 01 стр. 114  - 117 PL.ES глава 06 том 01 стр. 114  - 117 SK.ES глава 06 том 01 стр. 114  - 117 специално словенско издание глава 06 том 01 стр. 114  - 117

		19850716Решение на Съветаот 16 юли 1985 годинаотносно съответствието между професионалните квалификации на страните-членки на Европейските общности(85/368/ ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 128 от него,като взе предвид Решение 63/266/ЕИО на Съвета от 2 април 1963 г. относно изготвянето на общите принципи за прилагането на общоевропейска политика за професионална подготовка [1], и по-специално нейния осми принцип,като взе предвид предложението на Комисията, изменено на 17 юли 1984 г.,като взе предвид становището на Европейския парламент [2],като взе предвид становището на Икономическия и социален комитет [3],като има предвид, че осмият принцип на Решение 63/266/ЕИО цели "постигането на взаимно признаване на свидетелствата и другите образователни документи, които удостоверяват завършването на професионалната подготовка";като има предвид, че резолюцията на Съвета от 6 юни 1974 [4] относно взаимното признаване на дипломите, удостоверенията и другите официални документи за професионална квалификация, предполага изготвянето на списъци с образователно-квалификационните степени, признати за еквивалентни;като има предвид, че липсата на горепосоченото взаимно признаване е фактор, спъващ свободното движение на заетите лица в рамките на Общността, тъй като ограничава възможността на заетите лица, търсещи работа в страна-членка, да разчитат на професионалната си квалификация, която са придобили в друга страна-членка;като има предвид, че системите за професионална квалификация са твърде разнообразни в рамките на Европейската общност; че самите системи трябва постоянно да бъдат приспособявани към новите положения, произтичащи от резултатите от развитието на техническите параметри на местата на заетост и същността на служебните задачи;като има предвид, че резолюцията на Съвета от 11 юли 1983 г. относно политиките в областта на професионалната подготовка в Общността през 80-те години [5] потвърждава необходимостта от координиране на политиките в областта на професионалната подготовка, като в същото време признава многообразието от системите за подготовка в страните-членки и необходимостта от гъвкави действия на Общността;като има предвид, че Комисията е била в състояние да изготви като отправна точка, с помощта на Консултативния комитет за професионална подготовка, на структура за равнищата на подготовка, представляваща първата стъпка към осъществяването на установените в осмия принцип на Решение 63/266/ЕИО цели, но че тази структура не отразява всички системи за подготовка, които са в процес на развитие в страните-членки;като има предвид, че е било възможно в тази структура и за квалифицираното заето лице и селекционираните с предимство групи професии, да се опишат практическите професионални изисквания и да се идентифицират съответстващите в различните държави-членки образователно-квалификационни степени;като има предвид, че осъществените консултации със засегнатите професионални сектори са показали, че тези резултати могат да осигурят на предприятията, работниците и държавните власти ценна информация за съответствията на образователно-квалификационните степени;като има предвид, че същата основополагаща методика може да се прилага и към други професии или професионални групи, в съответствие със становището на Консултативния комитет за професионална подготовка и със сътрудничеството на работодателите, работниците и държавните органи в съответните професионални сектори;като има предвид, че при това положение е от съществено значение бързо да се напредва към установяване на съответствията в образователно-квалификационните степени за всички квалифицирани работници, а след това работата в най-кратки срокове да се разпростре и върху други равнища на подготовката;като има предвид, че препоръчително да се разполага с всички необходими становища, по-специално това на Консултативния комитет за професионална подготовка, както и на техническата помощ на Европейския център за развитие на професионалната подготовка, както и да се даде възможност на страните-членки и на Комисията да действат съобразно съществуващите процедури;отчитайки становището на консултативния съвет за професионално обучение от заседанието му на 18 и 19 януари 1983 г.;съобразявайки се с параграф 21 от доклада на Комитета за Европа на гражданите от 29 и 30 март 1985 г.,РЕШИ:Член 1Целта, според която на заетите лица трябва да се даде възможност по-добре да използват своята квалификация, най-вече с оглед на достъпа до адекватно работно място в друга страна-членка, изисква по отношение на елементите и на практическите професионални изисквания, единодушно приети от страните-членки за заетите лица, в рамките на член 128 от Договора, ускорен общ подход на страните-членки и на Комисията за определяне на съответствията в образователно-квалификационните степени в Европейската общност, както и подобряване на информацията по тези въпроси.Член 21. Комисията, в тясно сътрудничество със страните-членки, предприема действия с оглед постигане на определените в член 1 цели относно съответствието на образователно-квалификационните степени между различните страни-членки за точно определени професии или групи професии.2. Действията могат да ползват като отправна точка структурата на различните равнища на подготовка, изработена от Комисията с помощта на Консултативния комитет за професионална подготовка.Текстът на посочената структура е приложен за сведение към настоящето решение.3. Действията, залегнали в параграф 2, са насочени предимно към професионалните квалификации на заетите лица, квалифицирани в професии или групи професии, уговорени по взаимно съгласие.4. Полето на действие на настоящето решение може по-късно да бъде разширено така, че да даде възможност, по предложение на Комисията, да бъдат предприети действия, насочени към други равнища на подготовка.5. Регистърът Sedoc, използван съгласувано с Европейската система за разпространение на предлагането и търсенето на работа, служи, доколкото това е възможно, за обща отправна рамка за класификацията на професиите.Член 3Комисията използва следната процедура, за да установи съответствието на професионалните квалификации в тясно сътрудничество със страните-членки и организациите на социалните партньори на Общността:- подбор на професиите или групите професии, които се взимат предвид по предложение на страните-членки или на компетентните организации на работодателите и заетите лица на Общността,- изготвяне, на базата на общо съгласие, на описите на Общността, включващи практическите професионални изисквания за професиите или за групите професии, включени в първото тире,- сближаване на образователно-квалификационните степени, признати в различни страни-членки и на описите на практическите професионални изисквания, които се имат предвид във второто тире,- изготвяне на таблици, съдържащи следните данни:а) класификаторите на професиите Sedoc и националните класификатори на професиите;б) степента на професионална подготовка;в) определението на професията и съответните ? образователно-квалификационни степени за всяка страна-членка;г) организациите и институциите, отговарящи за професионалната подготовка;д) компетентните органи и организации, отговарящи за издаването и легализирането на дипломи, удостоверения или други официални документи за професионална квалификация;- публикуване в Официален вестник на Европейските общности на описа, одобрен с взаимно съгласие, на практическите професионални изисквания на Европейските общности и на сравнителните таблици,- в изпълнение на член 4, параграф 3, да се изготви образец на информационен фиш за всяка професия или групи професии, който да се публикува в Официален вестник на Европейските общности,- разпространение на информации за установените вече съответствия до всички включени организации на национално, регионално и местно равнище, както и до всички заинтересовани професионални сектори.Действието на Комисията би могло да бъде подкрепено от създаването на база данни на Общността, ако опитът докаже подобна необходимост.Член 41. Всяка държава-членка определя инстанция за координация, която по възможност да се опре на съществуващи структури, за да отговаря, в тясно сътрудничество със социалните партньори и съответните професионални сектори, за подходящото разпространение на информациите до всички заинтересовани служби. Освен това, държавите-членки определят и организацията, натоварена със задачата да осъществява контактите с координационните структури на останалите държари-членки и с Комисията.2. Координиращите инстанции на държавите-членки са компетентните органи, които да изградят подходящи механизми за информация в областта на професионалната подготовка, предназначени за компетентните служби на национално, регионално и местно равнище, както и за своите собствени граждани, които искат да работят в други държави-членки, и за заетите лица от други държави-членки, за съответствията на придобитите образователно-квалификационни степени.3. Инстанциите, които се имат предвид в параграф 2, могат да предоставят, при поискване, във всички държави-членки на информационен фиш, следващ образеца, включен в член 3, шесто тире, който може да бъде представен от заетото лице на работодателя заедно с националното му свидетелство.4. Комисията е натоварена със задачата да продължи проучването за въвеждане на европейската карта за професионална подготовка, поискана от Комитета за Европа на гражданите в параграф 21 от доклада му от 29 и 30 март 1985 г.5. Комисията предоставя, при поискване, на посочените в параграф 2 инстанции, цялата необходима помощ, както и съвети за изграждане на предвидените в параграф 2 механизми, включително адаптирането и признаването на съответните технически документи.Член 5В тясна връзка с инстанциите за национална координация, посочени от държавите-членки, Комисията:- предприема на подходящи и равни интервали, в тясно сътрудничество със държавите-членки и организациите на социалните партньори от Общността, преглед и осъвременяване на опис на дескрипторите на Общността, договорени при взаимно съгласие, на практическите професионални изисквания и на сравнителните таблици, отнасящи се до съответствията на образователно-квалификационните степени,- ако е необходимо, прави предложения с оглед по-ефективното функциониране на системата, включително що се отнася до други мерки за подобряване на положението в областта на съответствията на свидетелствата за образователно-квалификационна степен,- при необходимост, оказва съдействие в случай на технически трудности, срещани от националните власти или от съответните специализирани органи.Член 6Всяка страна-членка представя пред Комисията — първият път две години след приемането на настоящото решение, а после веднъж на четири години — национален доклад за прилагането на решението и за получените резултати.На подходящи интервали Комисията представя доклад за своята работа и за прилагането на настоящето решение в държави-членки.Член 7Адресати на настоящето решение са държавите-членки и Комисията.Съставено в Брюксел на 16 юли 1985 година.За СъветаПредседателM. Fischbach[1] ОВ 63, 20.4.1963 г., стр. 1338/63.[2] ОВ С 77, 19.3.1984 г., стр. 11.[3] ОВ С 35, 9.2.1984 г., стр. 12.[4] ОВ С 98, 20.8.1974 г., стр. 1.[5] ОВ С 193, 20.7.1983 г., стр. 2.--------------------------------------------------19850716ПРИЛОЖЕНИЕСтруктурата на равнищата, посочена в член 2, параграф 2СТЕПЕН 1Образователно-квалификационна степен, която дава достъп до това ниво: задължителното образование и начални професионални познанияТези познания се придобиват или в училище, или в рамките на извънучилищни структури за подготовка, или в предприятие. Количеството теоретични знания и практически умения е твърде ограничено.Подобна подготовка трябва да даде възможност най-вече за извършване на сравнително проста работа, а нейното придобиване може да се осъществи за твърде кратки срокове.СТЕПЕН 2Квалификация, която дава достъп до това ниво: задължително образование и професионална подготовка (особено обучението)Тази степен отговаря на пълноценна квалификация за упражняване на точно определена трудова дейност, придружена от способността да се използват инструментите и техниките, необходими за съответната професия.Тази дейност е най-вече изпълнителска, която може да бъде самостоятелна в рамките на свързаните с нея техники.СТЕПЕН 3Подготовка, даваща достъп до това ниво: задължително образование и/или професионална подготовка и допълваща техническа подготовка или училищна техническа квалификация, или друг вид подготовка в рамките на средното образованиеТази подготовка предполага повече теоретически знания от необходимите за равнище 2. Тази дейност се отнася най-вече до техническа работа, която може да бъде извършвана самостоятелно и/или да предполага поемането на отговорности за ръководство и координация.СТЕПЕН 4Подготовка, даваща достъп до това ниво: завършено средно образование (общообразователно или професионално) и техническа подготовка след средно образованиеТази техническа подготовка на високо равнище се придобива в рамките на училищни институции или извън тях. Квалификацията, която се получава от тази подготовка, осигурява знания и умения, които характеризират най-високата образователно-квалификационна степен. По принцип за нея не е необходимо да се владеят базови научни знания за съответните области. Тези умения и знания обикновено дават възможност да се поемат, самостоятелно или независимо, на отговорности, свързани със същността и/или ръководството и/или управлението.СТЕПЕН 5Квалификация, даваща достъп до това ниво: средно образование (общо или професионално) и пълен курс висша подготовкаТази подготовка обикновено води до самостоятелност при упражняване на професионалната активност (щатна или свободна), която включва владеене на научните основи на професията. Получените образователно-квалификационни степени за упражняване на професионална дейност могат да бъдат интегрирани в различните равнища.--------------------------------------------------